Soldados de Salamina

Soldados de Salamina (Soldatoj de Salamino) estas hispana filmo de 2002 reĝisorita de David Trueba. La scenaron verkis la propra Trueba baze sur samnoma novelo de la verkisto Javier Cercas, kun agado en la Hispana Enlanda Milito.

La filmo faris kelkajn intrigajn modifojn, kiel ĉe la ĉefrolulo, kiu estas virino anstataŭ viro (Ariadna Gil, kiel Lola, samnome kiel en ŝia unua filmo; ankaŭ lernanto helpas ŝin verki (Diego Luna, kiel Gastón, anstataŭ la verkisto Roberto Bolaño). Krome oni enprofundigas en la rolo de Rafael Sánchez Mazas (falangisto), La filmo estis elektita de Hispanio por la Oskar-premio al plej bona neanglalingva filmo, super Al sur de Granada kaj Hotel Danubio.´Soldados de Salamina´ opta al Oscar al mejor filme extranjero Arkivita la 18an de julio 2011 en Wayback Machine.  La filmo ricevis krome kelkajn premiojn.

 Intrigo 

La novelisto Lola Sánchez ricevas mendon de gazeto pri la Hispana Enlanda Milito. Ŝi ekesploras, kaj trafas realan okazaĵon de malsukcesa mortpafo al falangisto Rafael Sánchez Mazas kaj ekinteresiĝas prie. Dum la malvenko de la respublikana armeo kaj ties retiriĝo tra la lasta provinco al Francio, roto mortpafas kontraŭ aro da frankismaj malliberuloj. RSM fuĝas kaj respublika milicano trovas lin, sed lasas lin foriri, kion finfine li sukcesas kun helpo de kelkaj arbaranoj. RSM iĝos altrangulo de la frankisma reĝimo, parte pro sia historio de persekutito de la respublika tendaro. Jardekojn poste Lola klopodas ekkoni kiu estis tiu milicano, intervjuante kelkajn survivintojn de la afero.

 Geaktoraro kaj roluloj 
 Ariadna Gil (Lola)
 Ramon Fontserè (Rafael Sánchez Mazas)
 Joan Dalmau (Miralles)
 María Botto (Conchi)
 Diego Luna (Gastón)
 Alberto Ferreiro (juna milicano)

Aperas en la filmo ankaŭ kelkaj personoj kiel ili mem, iel rilataj al reala historio, nome la jenaj:
 Chicho Sánchez Ferlosio, filo de Rafael Sánchez Mazas. Cercas kaj Trueba, 2003, «El hombre que se convirtió en poema», pp. 37-45. ​
 Daniel Angelats, Joaquim Figueras, Jaume Figueras, filo de Pere Figueras kaj nevo de Joaquim Figueras, du de «la arbaranoj» kiuj helpis la fuĝinton Sánchez Mazas kaj posedanto de la kajero en kiu Sánchez Mazas priskribis sian fuĝon. Cercas, Trueba, «Un cielo para los que no creen en el cielo», pp. 47-55. ​

 Referencoj 

 Bibliografio 
 Cercas, Javier; Trueba, David (2003). Alegre, Luis, eld. Diálogos de Salamina: Un paseo por el cine y la literatura (1a eldono). Madrido kaj Barcelono: Plot Ediciones kaj Tusquets Editores. p. 220. ISBN 84-8310-809-7.



Kategorio:Hispanaj filmoj
Kategorio:Dramaj filmoj
Kategorio:Filmoj aperintaj en 2003
Kategorio:Filmoj pri la Hispana Enlanda Milito